Forritið krevur, at Shokwave frá Adobe er lagt á telduna. Við ravnum Óðins, Hugin og Munin, ber í løtuni til at ferðast til Jelling í Danmark, Borre í Noregi ella Gamla Uppsala í Svøríki. Á hvørjum staði eru ymsar frágreiðingar og spurningar, ið brúkarin kann svara og ymisk fakta, alt eftir hvat árstal hann rørist inni á. Umleið 15 nýggir norðurlendskir deplar skulu leggjast afturat í øðrum umfari av verkætlanini, ið nú er sett í verk. Eitt kortskjal við tíðarlinjum vísir víkingabústaðir í Danmark, Noregi, Svøríki, Íslandi, Føroyum og Grønlandi, soleiðis at vev-nýtarin kann fylgja gongdini á ymsu bústøðunum gjøgnum tíðina. Norðurlendska netverkið handan verkætlanina samstarvar eisini breiðari við at veita hvør øðrum hugskot um, hvussu felags mentanararvurin kann gerast livandi. Harumframt arbeiðir verkætlanin við felags mannagongdum til royndarmenning, marknaðarføring og at skapa støði undir framtíðar samstarvi.